Η **μάχη της Μελιτόπολης** ήταν μια στρατιωτική εμπλοκή μεταξύ των Ενόπλων Δυνάμεων της Ουκρανίας και των Ενόπλων Δυνάμεων της Ρωσίας για τον έλεγχο της Μελιτόπολης της περιφέρειας Ζαπορίζια. Η μάχη αυτή αποτέλεσε μέρος του νότιου μετώπου της ρωσικής εισβολής στην Ουκρανία το 2022. Οι ρωσικές δυνάμεις επιτέθηκαν στην πόλη στις 25 Φεβρουαρίου και την κατέλαβαν μετά από σφοδρές μάχες την 1η Μαρτίου (αν και από τις 26 Φεβρουαρίου υπήρχαν ανεπιβεβαίωτες πληροφορίες για την κατάληψη της). Μετά το τέλος της μάχης, οι πολίτες ξεκίνησαν διαδηλώσεις στους δρόμους ενάντια στη στρατιωτική κατοχή. Στις 11 Μαρτίου, ο δήμαρχος της πόλης συνελήφθη από τα ρωσικά στρατεύματα επειδή αρνήθηκε να συνεργαστεί με τις κατοχικές αρχές, αλλά αργότερα αφέθηκε ελεύθερος στις 16 Μαρτίου με αντάλλαγμα την απελευθέρωση εννιά Ρώσων αιχμαλώτων πολέμου.

Ιστορικό
--------

Η Μελιτόπολη είναι η δεύτερη μεγαλύτερη πόλη στην περιφέρεια Ζαπορίζια μετά την Ζαπορίζια. Βρίσκεται στο ποταμό Μόλοτσνα ο οποίος περνά από τα ανατολικά της πόλης και έπειτα εκβάλλει στην Αζοφική Θάλασσα μετά από κάποια χιλιόμετρα.

Η πόλη βρίσκεται στη διασταύρωση δύο μεγάλων ευρωπαϊκών οδών, ενώ η πόλη συνδέεται με άλλες χώρες και σιδηροδρομικώς. Η πόλη λεγόταν και «πύλη προς την Κριμαία» γιατί πριν από τη ρωσική προσάρτηση της Κριμαίας το 2014, το 80% των επιβατικών τρένων που κατευθύνονταν προς τη χερσόνησο περνούσαν από την πόλη και κατά τη διάρκεια του καλοκαιριού από τη Μελιτόπολη περνούσαν 45.000 αυτοκίνητα την ημέρα.

Ο έλεγχος της πόλης επέτρεπε στα ρωσικά στρατεύματα να προωθηθούν προς το Μπερντιάνσκ και στη συνέχεια στη Μαριούπολη, συνδέοντας έτσι χερσαίως τη Κριμαία και τη Λαϊκή Δημοκρατία του Ντανιέτσκ.

Μάχη
----

Στις 10:30 της 25ης Φεβρουαρίου 2022, οι ρωσικές δυνάμεις φέρεται να εισήλθαν στη Μελιτόπολη εν μέσω σφοδρών συγκρούσεων. Σύμφωνα με τον κυβερνήτη της περιφέρειας Ζαπορίζιας Ολεξάντρ Στάρουχ, οι Ρώσοι βομβάρδισαν πολυκατοικίες και έλαβαν χώρα σφοδρές οδομαχίες. Στο διαδίκτυο δημοσιεύτηκαν φωτογραφίες με στρατιωτικό εξοπλισμό στην οδό Λομονόσοφ και εμφανίστηκαν στα ΜΜΕ συνεντεύξεις κατοίκων της περιοχής, ενώ σπίτια στην οδό Πίστσανσκα υπέστησαν ζημιές.

Αργότερα το πρωί σημειώθηκε επίθεση με τεθωρακισμένα οχήματα η οποία οδήγησε στην πρόκληση φωτιών και παράλληλα λόγω αυτού του γεγονότος ορισμένα οχήματα κάηκαν. Τα γραφεία του δημοτικού συμβουλίου της πόλης, σύμφωνα με ανεπιβεβαίωτα δημοσιεύματα, βομβαρδίστηκαν. Κατά τη διάρκεια της μάχης, οι ρωσικές δυνάμεις φέρονται να έπληξαν το κτίριο ενός ογκολογικού κέντρου, στην πόλη, σκοτώνοντας τέσσερις ανθρώπους και τραυματίζοντας άλλους 10.

Η ηγεσία της πόλης φέρεται να παρέδωσε στους Ρώσους τον έλεγχο της Μελιτόπολης στις 25 Φεβρουαρίου με τις Ρωσικές δυνάμεις να καταλαμβάνουν την πόλη. Ωστόσο, οι ουκρανικές δυνάμεις εξαπέλυσαν αργότερα μια αντεπίθεση στην πόλη, με ντόπιους να αναφέρουν βομβαρδισμούς και την εμφάνιση τεθωρακισμένων οχημάτων με ρωσικές σημαίες στους δρόμους. Η Ρωσία ισχυρίστηκε στις 26 Φεβρουαρίου ότι είχε καταλάβει την πόλη, αν και ο υπουργός άμυνας της Βρετανίας Τζέιμς Χίπι υποστήριξε ότι η πόλη ήταν υπό ουκρανικό έλεγχο.

Αργότερα, στις 26 Φεβρουαρίου, οι ρωσικές δυνάμεις ύψωσαν ρωσικές σημαίες σε διοικητικά κτίρια στην πόλη. Σύμφωνα με τους Ουκρανούς, οι συγκρούσεις συνεχίζονταν και τη νύχτα, με 14 Ουκρανούς στρατιώτες να τραυματίζονται. Σύμφωνα με τον δήμαρχο, Ιβάν Φεντόροφ, η παροχή των υπηρεσιών κοινής ωφέλειας διακόπηκε και η τοπική κλινική ογκολογίας υπέστη ζημιές.

Στις 27 Φεβρουαρίου, τα ρωσικά στρατεύματα βομβάρδισαν περιοχές μέσα και γύρω από την πόλη. Σύμφωνα με ουκρανικά μέσα, ορισμένοι κάτοικοι ξεκίνησαν περιπολίες για την προστασία της πόλης από λεηλασίες. Την επόμενη μέρα, 28 Φεβρουαρίου, το παράρτημα της Κρατικής Υπηρεσίας Έκτακτης Ανάγκης της Ουκρανίας στην περιφέρεια Ζαπορίζια δήλωσε ότι οι ρωσικές αεροπορικές επιδρομές και βομβαρδισμοί προκάλεσαν ζημιές σε κτίρια που έδρευε μια ομάδα διάσωσης από καταστροφές, προκαλώντας ζημιές σε αρκετό από τον εξοπλισμό της. Οι τοπικές δυνάμεις αυτοάμυνας κατάφεραν να ανακαταλάβουν το κτίριο του δημαρχείου κατά τη διάρκεια της ημέρας, με τον δήμαρχο Ιβάν Φεντόροφ να λέει ότι τα ρωσικά στρατεύματα είχαν καταστρέψει μεγάλο μέρος του κτιρίου όταν το πρωτοκατέλαβαν. Παράλληλα, έχουν υπάρξει αναφορές για λεηλασίες καταστημάτων.

Την 1η Μαρτίου, μετά από μια σύντομη ανάπαυλα, οι ρωσικές δυνάμεις άρχισαν τις προετοιμασίες για να συνεχίσουν την επίθεσή τους στη Μελιτόπολη και σε άλλες πόλεις. Ο δήμαρχος δήλωσε αργότερα ότι η Μελιτόπολη «δεν είχε παραδοθεί», αλλά ότι την κατέλαβαν στρατιωτικά οι Ρώσοι. Γενικότερα, η Μελιτόπολη, μετά την πτώση της στους Ρώσους, έχει υποστεί ανθρωπιστική καταστροφή, ενώ σημειώθηκαν ελλείψεις και σε πολλά βασικά προϊόντα, όπως π.χ. πετρέλαιο. Αξιωματούχος του Υπουργείου Άμυνας των Ηνωμένων Πολιτειών επιβεβαίωσε επίσης ότι η Μελιτόπολη ανακαταλήφθηκε από τις ρωσικές δυνάμεις.

Επακόλουθα
----------

Μετά την κατάληψη της πόλης, η Μελιτόπολη περιήλθε σε ρωσική στρατιωτική κατοχή. Κατά την διάρκεια της ρωσικής κατοχής της πόλης έχουν σημειωθεί διάφορες διαδηλώσεις.

Στις 13 Μαρτίου, το Δημοτικό Συμβούλιο της Μελιτόπολης έκανε έκκληση στην γενική εισαγγελέα της χώρας Ιρίνα Βενεντίκτοβα να ξεκινήσει έρευνα για προδοσία κατά μιας συνεργάτιδας της Ρωσίας, ενώ κατηγόρησε τους Ρώσους ότι προσπαθούν παράνομα να στήσουν κατοχική διοίκηση στη πόλη. Παράλληλα, ο Σέρχι Πρίιμα, πρόεδρος του επαρχιακού συμβουλίου της πόλης απήχθη από τους Ρώσους. Εν τω μεταξύ, ρωσικά στρατιωτικά οχήματα εθεάθησαν να ανακοινώνουν ότι επεβλήθη απαγόρευση συγκεντρώσεων και απαγόρευση κυκλοφορίας από τις 6 μ.μ. ως τις 6 π.μ.

Έχουν υπάρξει αναφορές για την χρήση τεθωρακισμένων οχημάτων Τ-62 στην Μελιτόπολη από τους Ρώσους, λόγω της έλλειψης άλλων οχημάτων.

Παραπομπές
----------

1. ↑  root (26 Φεβρουαρίου 2022). «Ουκρανία: Η Ρωσία κατέλαβε τη Μελιτόπολη». *Οικονομικός Ταχυδρόμος - ot.gr*. Ανακτήθηκε στις 24 Σεπτεμβρίου 2022.
2. ↑  «Ukraine war: Protests after Russians 'abduct' Melitopol mayor» (στα αγγλικά). *BBC News*. 2022-03-12.. Ανακτήθηκε στις 2022-09-24.
3. ↑  News, A. B. C. «Kidnapped Ukrainian mayor freed in 'special operation,' officials say». *ABC News* (στα Αγγλικά). Ανακτήθηκε στις 24 Σεπτεμβρίου 2022.
4. ↑  «Melitopol | UIL». *uil.unesco.org* (στα Αγγλικά). 15 Αυγούστου 2017. Ανακτήθηκε στις 24 Σεπτεμβρίου 2022.
5. ↑  Sicard, Sarah (25 February 2022). «Live updates from Russia's massive Ukraine invasion». *Army Times*. Αρχειοθετήθηκε από το πρωτότυπο στις 26 February 2022.. Ανακτήθηκε στις 25 February 2022.
6. ↑  «У Мелітополі гримлять вуличні бої: снаряди руйнують житлові будинки, люди ховаються у сховищах (відео)». *Focus* (στα Ουκρανικά). Focus. 25 Φεβρουαρίου 2022. Αρχειοθετήθηκε από το πρωτότυπο στις 26 Φεβρουαρίου 2022. Ανακτήθηκε στις 25 Φεβρουαρίου 2022.
7. ↑  Sinistin, Mikita (25 Φεβρουαρίου 2022). «Над Мелітополем українські прапори, але ситуація тяжка: що відбувається у місті (фото, відео)». *Telegraf* (στα Ουκρανικά). Telegraf. Αρχειοθετήθηκε από το πρωτότυπο στις 26 Φεβρουαρίου 2022. Ανακτήθηκε στις 25 Φεβρουαρίου 2022.
8. ↑  Komendantova, Nadezhda (25 Φεβρουαρίου 2022). «У Мелітополі російські танки. Окупанти розстрілюють будівлю СБУ та Нацполіції». *Ukranews* (στα Ουκρανικά). Ukranews. Αρχειοθετήθηκε από το πρωτότυπο στις 25 Φεβρουαρίου 2022. Ανακτήθηκε στις 25 Φεβρουαρίου 2022.
9. ↑  «В Мелітополі російські танки розстрілюють будівлі Нацполіції і СБУ (Відео)». *ASPI* (στα Ουκρανικά). ASPI News. 25 Φεβρουαρίου 2022. Αρχειοθετήθηκε από το πρωτότυπο στις 2 Μαρτίου 2022. Ανακτήθηκε στις 25 Φεβρουαρίου 2022.
10. ↑  «Russia Ukraine news: Melitopol city is taken by the Russian army». *Marca* (στα Αγγλικά). Spain. 24 Φεβρουαρίου 2022. Αρχειοθετήθηκε από το πρωτότυπο στις 24 Φεβρουαρίου 2022. Ανακτήθηκε στις 26 Φεβρουαρίου 2022.
11. ↑  «В Мелитополе опять идут бои – взрывы и стрельба в разных районах города». *Актуальные новости Мелитополя и региона – Местные вести* (στα Ρωσικά). Αρχειοθετήθηκε από το πρωτότυπο στις 25 Φεβρουαρίου 2022. Ανακτήθηκε στις 25 Φεβρουαρίου 2022.
12. ↑  McLaughlin, Daniel. «Ukraine invasion: Russia says it has captured city of Melitopol as Kyiv is struck by missiles». *The Irish Times* (στα Αγγλικά). Αρχειοθετήθηκε από το πρωτότυπο στις 26 Φεβρουαρίου 2022. Ανακτήθηκε στις 26 Φεβρουαρίου 2022.
13. ↑  «Ukrainian city of Melitopol not in Russian hands, British minister says». Reuters. 26 February 2022. Αρχειοθετήθηκε από το πρωτότυπο στις 26 February 2022.. Ανακτήθηκε στις 26 February 2022.
14. ↑  «Ukraine: Russian flag raised in Ukraine town amid fighting». *Sky News* (στα Αγγλικά). Ανακτήθηκε στις 25 Σεπτεμβρίου 2022.
15. ↑  «Запоріжжя: повітряна тривога вночі, бої за Мелітополь та російська колона під Приморськом» (στα Ukrainian). *Radio Svoboda*. 26 February 2022. Αρχειοθετήθηκε από το πρωτότυπο στις 27 February 2022.. Ανακτήθηκε στις 27 February 2022.
16. ↑  Marina Korobova (28 Φεβρουαρίου 2022). «Как Мелитополь встретил утро понедельника, 28 февраля». *Mestnyye Vesti* (στα Russian). Αρχειοθετήθηκε από το πρωτότυπο στις 28 Φεβρουαρίου 2022. Ανακτήθηκε στις 2 Μαρτίου 2022. CS1 maint: Μη αναγνωρίσιμη γλώσσα (link)
17. 1 2 3  «War in Europe: Melitopol: the first days of war». *www.freiheit.org* (στα Αγγλικά). Ανακτήθηκε στις 25 Σεπτεμβρίου 2022.
18. ↑  Marina Korobova (28 Φεβρουαρίου 2022). «Как Мелитополь встретил утро понедельника, 28 февраля». *Mestnyye Vesti* (στα Russian). Αρχειοθετήθηκε από το πρωτότυπο στις 28 Φεβρουαρίου 2022. Ανακτήθηκε στις 2 Μαρτίου 2022. CS1 maint: Μη αναγνωρίσιμη γλώσσα (link)
19. ↑  «Запоріжжя: росіяни на в'їздах у Енергодар та мітинги проти них у Бердянську» (στα Ukrainian). *Radio Svoboda*. 28 February 2022. Αρχειοθετήθηκε από το πρωτότυπο στις 2 March 2022.. Ανακτήθηκε στις 2 March 2022.
20. ↑  «Some Russians surrender but situation remains grave - US». *BBC News*. Αρχειοθετήθηκε από το πρωτότυπο στις 6 Μαρτίου 2022. Ανακτήθηκε στις 2 Μαρτίου 2022.
21. ↑  «Shots Fired In Ukrainian City As Locals Protest Against Russian Occupation». Radio Free Europe/Radio Liberty. 2 March 2022. Αρχειοθετήθηκε από το πρωτότυπο στις 5 March 2022.. Ανακτήθηκε στις 4 March 2022.
22. ↑  «Міськрада Мелітополя називає в.о мера від окупантів державною зрадницею» (στα uk). *Українська правда*. 13 March 2022. Αρχειοθετήθηκε από το πρωτότυπο στις 13 March 2022.. Ανακτήθηκε στις 13 March 2022.
23. ↑  «Ukraine invasion: Kidnapped mayor rescued after 'special operation' | Newsmax». *Newsmax*. 16 Μαρτίου 2022. Ανακτήθηκε στις 25 Σεπτεμβρίου 2022.
24. ↑  «Окупанти заборонили мелітопольцям мітинги, ті відповіли традиційно: агресор - нах#й» (στα uk). *Українська правда*. 13 March 2022. Αρχειοθετήθηκε από το πρωτότυπο στις 13 March 2022.. Ανακτήθηκε στις 13 March 2022.
25. ↑  «Russian forces in Ukraine set to be exhausted by January 2023» (στα EN-AU). *News.com.au*. 30 May 2022.. Ανακτήθηκε στις 30 May 2022.